kardosdrur/scandi-wiki huggingface dataset:
Willy Schärer

Wilhelm Willy Schärer (20. september 1903 i Bern – 20. november 1982 i Bern) var en schweizisk atlet som deltog i de olympiske lege 1924 i Paris. 
 
Schärer vandt en sølvmedalje i atletik under OL 1924 i Paris. Han kom på en anden plads i disciplinen 1500 meter bagefter Paavo Nurmi fra Finland. 

Mellemdistanceløbere fra Schweiz
Personer fra Bern
Schuyler Enck

Schuyler Colfax Enck (25. januar 1900 – 1. november 1970 i Harrisburg i Pennsylvania) var en amerikansk sportsudøver som deltog i de olympiske lege 1924 i Paris.
  
Enck vandt en sølvmedalje i atletik under OL 1924 i Paris. Han kom på en tredje plads i disciplinen 800 meter bagefter Douglas Lowe fra Storbritannien og Paul Martin fra Schweiz. 

Mellemdistanceløbere fra USA
Henry Stallard

Hyla Bristow Henry Stallard (28. april 1901 – 21. oktober 1973) var en britisk atlet som deltog i de olympiske lege 1924 i Paris.

Strallard vandt en bronzemedalje i atletik under OL 1924 i Paris. Han kom på en tredje plads i disciplinen 1500 meter bagefter Paavo Nurmi fra Finland og Willy Schärer fra Schweiz.

Eksterne henvisninger 

Mellemdistanceløbere fra Storbritannien
Olympiske bronzemedaljevindere fra Storbritannien
Medaljevindere ved sommer-OL 1924
Apple AirPort

AirPort og AirPort Extreme er Apple Inc. netudstyrsprodukter til at formidle trådløst datanet og LAN. Produktet indeholder firewall og router til at dele en internetforbindelse via ethernet til computere med netkort – f.eks. Macintosh-, Microsoft Windows- og Unix- computere.

Netudstyr
AirPort
8-Bit Rebellion!

8-Bit Rebbelion! er et online multiplayer og singleplayer videospil udgivet og baseret på Nu-metal/Rapcore bandet Linkin Park eksklusivt til iPhone, iPod Touch og iPad. Spillet er udgivet i 2010 i samarbejde med Artificial Life Inc. og Warner Bros. Records.

Linkin Park lavede en eksklusiv single til spillet; Blackbirds.

Spillet indeholder seks baner, kaldet "dicts", én baseret på hvert medlem af bandet. Dicts'ene er præget af illustrationer fra bandet, malerier fra Mike Shinoda. Spillerens karakter udgøres af et af medlemmerne. Målet er at besejre "PixxelKorp", en HD hersker, som har overtaget 8-bit World, og samle dele af singlen Blackbirds, der bliver låst op, når man har klaret alle opgaverne i spillet.

Mange af Linkin Parks udgivet numre blev remixet til den gamle "8-bit" lyd. Dette er første gang Linkin Parks sange er blevet genindspillet med brug af den "gammeldags" videospil's lyd.

8-Bit Rebellion! indeholdt blandt andre, Linkin Parks sange:

In The End
Crawling
Faint
One Step Closer
Hands Held High
No More Sorrow
New Divide
QWERTY

Eksterne links 
8bityourself.com 

MMORPG
Linkin Park
Computerspil fra 2010
Christian 2. af Sachsen

Christian 2. af Sachsen (23. september 1583 i Dresden – 23. juni 1611 i Dresden) var kurfyrste af Sachsen fra 1591 til 1611.

Christian 2. var søn af Christian 1. af Sachsen. Christian 2. efterfulgte sin far som kurfyrste af Sachsen i 1591. Da han var mindreårig fungerede hertug Frederik Vilhelm 1. af Sachsen-Weimar som regent frem til 1601. 

Han giftede sig i 1602 med Hedevig af Danmark-Norge, datter af Sophie af Mecklenburg og kong Frederik 2. af Danmark-Norge. Christian og Hedevig fik ingen børn, og han blev derfor afløst af sin broder (Johann Georg 1. af Sachsen) ved sin død i 1611.

Eksterne henvisninger 

Kurfyrster af Sachsen
Albertinske linje af Huset Wettin
Personer fra Dresden
TextEdit

TextEdit er et standard open-source teksteditorprogram først udviklet til NEXTSTEP og OPENSTEP – og sidenhen distribueret af Apple Inc. med Mac OS X.

Mac OS X
Eero Berg

Eero Berg (født 17. februar 1898 i Kangasala, død 14. juli 1969 i Karijoki) var en finsk atlet, som deltog i de olympiske lege 1924 i Paris.
 
Berg stillede op i 10000 meter-løbet ved legene i 1924, og her var han en af de løbere, der profiterede af, at de finske ledere valgte ikke at lade den store favorit, Paavo Nurmi, deltage, da de mente, at han stillede op i for mange konkurrencer. I stedet vandt en anden finne,Ville Ritola, i tiden 30:23,2 minutter, mens svenske Edvin Wide fik sølv med 30:55,2, mens Eero Berg fik bronze i tiden 31:43,0 minutter.

Berg stillede også op i terrænløbet, men gennemførte ikke. Han var imidlertid en del af det finske hold, der med Nurmi og Ritola i spidsen sikrede sig guldet i holdkonkurrencen, der blev afviklet samtidig med den individuelle konkurrence, foran USA, mens Frankrig blev nummer tre.

Referencer

Eksterne henvisninger 
  

Langdistanceløbere fra Finland
Olympiske mestre fra Finland 
Olympiske bronzemedaljevindere fra Finland 
Medaljevindere ved sommer-OL 1924
Deltagere for Finland ved sommer-OL 1924
Jonathan Ive

Jonathan "Jony" Ive (født 27. februar 1967 i London), er en engelsk verdenskendt industriel designer. Han er tidligere designer hos Apple Inc., og bor til dagligt i San Francisco, USA. Han blev verdensberømt i 2001, da Apple Inc. lancerede deres første mp3-afspiller iPod.

Tidlige liv 
Jonathan Ive blev født i Chingford, London. Han blev opfostret af sin far som var lærer på Chingford Foundation School, han gik på Walton High School Stafford, Staffordshine, og derefter studerede industrielt design på Northumbria University (Newcastle Polytechnic førhen).

Karriere 
Efter en kort tid i London designbureauet Tangerine, flyttede Jonathan Ive til USA i 1992 for at forfølge sin karriere hos Apple Inc.. Han fik sin nuværende job titel på tilbagelevering af Steve Jobs i 1997, og siden da har han stået i spidsen for det Industrielle Designteam, som er ansvarlige for størstedelen af selskabets betydelige hardware-produkter.

Personlige liv 
Jonathan Ive er gift med en historiker ved navn Heather og er far til tvillinger. Familien bor i Twin Peaks området i San Francisco. Ive kører i en Bentley Brooklands. Han er en elev af Northumbria University har studeret Design Industri programmet og blev tildelt en æresdoktor-grad fra universitetet i 2000.

Inspiration 
Det der kendetegner hans design er hans ekstreme simple og minimalistiske udtryk, som er kraftigt inspireret af den tyske designer Dieter Rams, som 1960'erne arbejde for det tyske firma Braun.

Designværker 

En liste over hans mest kendte designerværker.
 iMac
 Mac Pro
 Mac Mini
 MacBook
 iPod
 iPad
 iPhone

Referencer

Eksterne henvisninger 

 Jonathan Ive BBC News
 Jonathan IveBusinessweek 

Designere fra England
Personer med tilknytning til Apple Inc.
Industrielle designere
Dieter Rams

Dieter Rams (født 20. maj 1932 i Wiesbaden) er en tysk industridesigner, der er kendt for sin minimalistiske og funktionelle tilgang til design. Rams begyndte sin karriere som arkitekt, men skiftede senere til design og startede hos virksomheden Braun i 1955. Her blev han en central figur i udviklingen af deres produktdesign og blev senere leder af Braun's designafdeling. Under hans ledelse skabte han en række ikoniske produkter, herunder radioer, pladespillere og elektroniske apparater.

Rams' designfilosofi er baseret på principper som enkelhed, funktionalitet og æstetisk renhed. Han er kendt for at udvikle "Die Zehn Gebote des guten Designs" (De ti bud for godt design), der omfatter principper som godt design er innovativt, æstetisk, diskret og langtidsholdbart.

Hans design er kendetegnet ved en minimalistisk tilgang, hvor unødvendige detaljer fjernes, og fokus lægges på brugerens behov og funktionelle formål. Rams' værker afspejler en tidløs elegance og enkelhed, der stadig værdsættes i dag.

Rams har også haft indflydelse som underviser og foredragsholder. Han har delt sin viden og erfaring med kommende generationer af designere og har været med til at forme designundervisningen og -metodikken.

Rams har modtaget adskillige priser og anerkendelser for sit bidrag til designverdenen. Han betragtes som en pioner inden for moderne design og en af de mest betydningsfulde designere i det 20. århundrede. Hans filosofi og tilgang til design fortsætter med at inspirere nutidige designere og er blevet en standard for bæredygtigt og funktionelt design.. Hans design har været en kæmpe inspiration for mange designere siden som f.eks. chefdesigner hos Apple Inc. Jonathan Ive.

De 10 Principper for godt design 
Ifølge Dieter Rams bør godt design følge nedenstående principper:
 Godt design skal være innovativt
 Godt design gør et produkt brugbart 
 Godt design er æstetisk 
 Godt design gør et produkt forståeligt
 Godt design er diskret
 Godt design er ærligt
 Godt design er langvarigt
 Godt design er gennemtænkt til mindste detalje
 Godt design er venligt
 Godt design er så lidt design som muligt

Eksempler på Design 
Dieter Rams har designet en lang række produkter:

Kildehenvisninger 

Designere fra Tyskland
Personer fra Wiesbaden
Industrielle designere
Tyskere i 1900-tallet
Tyskere i 2000-tallet
Linda McCartney

Linda Louise, Lady McCartney (født 24. september 1941 i Scarsdale, Westchester County, New York, død 17. april 1998 i Tucson, Arizona) var en amerikansk fotograf og musiker.

Hun fotograferede rockmusikere og kom også til at fotografere til The Beatles' dobbeltalbumm The White Album. 12. marts 1969 blev hun gift med Paul McCartney fra denne gruppe. Efter opløsningen af The Beatles blev hun fast medlem af sin mands nye band, Wings til trods for, at hun ikke havde erfaring som musiker. Hun sang kor og spillede keyboard.

Linda McCartney havde et barn fra sit tidligere ægteskab, Heather. Sammen med Paul fik hun yderligere tre børn. Den mest kendte af børnene er nok modedesigneren Stella McCartney. Hun blev desuden kendt som dyreaktivist og fik udgivet vegetariske kogebøger foruden fotobøger. I 1995 blev hun diagnosticeret med brystkræft, og hun døde af denne sygdom 56 år gammel i 1998.

Referencer

Litteratur 
 Linda McCartney & Peter Cox: Linda McCartney's Home Cocking, 1989 med vegetarretter.

The Beatles
Musikere fra USA
Fotografer fra USA
August 1. af Sachsen

August 1. af Sachsen (31. juli 1526 i Freiberg – 11. februar 1586 i Dresden) var kurfyrste af Sachsen fra 1553 til 1586.

Biografi 
Han var søn af hertug Henrik 4. af Sachsen. Han var gift første gang med Anna af Danmark-Norge (datter af kong Christian 3. af Danmark-Norge og Dorothea af Sachsen-Lauenburg) og anden gang med Agnes Hedvig af Anhalt (datter af fyrst Joachim Ernst af Anhalt og Eleonora af Württemberg.

I 1553 afløste August sin broder Moritz som kurfyrste i Sachsen. Han forfulgte kryptocalvinisterne og arbejdede målrettet på at forøge sine besiddelser.

I 1586 blev August efterfulgt af sin søn Christian 1. af Sachsen.

Børn 
 Johann Heinrich (5. maj 1550 – 12. november 1550)
 Eleonore (2. maj 1551 – 24. april 1553)
 Elisabeth (18. oktober 1552 – 2. april 1590) – gift 1570 med Grev Johann Casimir Pfalz-Simmern.
 Alexander (21. februar 1554 – 8. oktober 1565)
 Magnus (24. september 1555 – 6. november 1558)
 Joachim (3. maj 1557 – 21. november 1557)
 Hektor (7. oktober 1558 – 4. april 1560)
 Christian (29. oktober 1560 – 25. september 1591) – efterfulgte faderen som kurfyrste.
 Marie (8. marts 1562 – 6. januar 1566)
 Dorothea (4. oktober 1563 – 13. februar 1587) – gift 1585 med Hertug Heinrich Julius af Braunschweig-Wolfenbüttel.
 Amalie (28. januar 1565 – 2. juli 1565)
 Anna (16. november 1567 – 27. januar 1613) – gift 1586 med Hertug Johann Casimir af Sachsen-Coburg.
 August (23. oktober 1569 – 12. februar 1570)
 Adolf (8. august 1571 – 12. marts 1572)
 Friedrich (18. juni 1575 – 24. januar 1577)

Eksterne henvisninger 

Kurfyrster af Sachsen
Albertinske linje af Huset Wettin
Personer fra Sachsen
Beatlemania

Beatlemania er et begreb, der blev brugt, da fanskaren til rockgruppen The Beatles voksede eksplosivt i start 60'erne. Det var især unge teenagepiger, begrebet blev brugt på. De var kendt for at være meget højlydte til gruppens koncerter.

The Beatles
Pagehår

Pagehår er en speciel frisure, almindelig især i 1920'erne, for kvinder og børn, hvor håret er afklippet i højde med eller lidt oven for nakkens underkant og hænger løst ned.

En modificeret udgave af frisuren, som kendes ved at være fladt og lige afklippet i panden og føres i en passende længde rundt om hovedet, kom på mode igen i 1970'erne, da alle medlemmer af rock-gruppen The Beatles bar denne frisure, og den blev populær blandt både mænd og kvinder.

Kildehenvisninger 

Frisurer
Plastic Ono Band

Plastic Ono Band var navnet på en konceptuel supergruppe dannet af John Lennon og Yoko Ono i 1969 inden opløsningen af The Beatles. Blandt de forskellige andre medlemmer af bandet var Eric Clapton, to andre fra The Beatles (George Harrison og Ringo Starr), kunstneren og bassisten Klaus Voormann, den senere trommeslager  i bandet Yes,  Alan White, der er medlem af Delaney & Bonnie, Who's trommeslager Keith Moon, New York bandet Elephant's Memory, Billy Preston, Nicky Hopkins, Phil Spector, og trommeslageren Jim Keltner.

I en gendannelse af conceptet i 2009 medvirkede blandt andre Sean Lennon.

Navnet 
I 2010 drøftede Yoko Ono oprindelsen af navnet "Plastic Ono Band": "Da jeg blev bedt om at lave en udstilling i Berlin, før John og jeg kom sammen, ville jeg bruge fire plaststande med en båndoptager i hver af dem som mit band. Jeg fortalte den historie til John, og han opfandt straks udtrykket " Plastic Ono Band ". <ref>http://imaginepeace.com/news/archives/7703  </ ref> (Sommetider ændre det til John Lennon / The Plastic Ono Band eller Yoko Ono / The Plastic Ono Band og John & Yoko / The Plastic Ono Band)</ref>.

Eksterne kilder og henvisninger

Rockgrupper fra Storbritannien
Supergrupper
Etableret i 1969
John Lennon
Fredsaktivist

En fredsaktivist er en person som går ind for at der skal være fred på jorden, og alle mennesker skal leve i harmoni med hinanden. Fredsaktivisme blev for alvor populært under Hippiebevægelsen 1967, som opstod i San Francisco, USA. De protesterede imod Vietnam-krigen, og lagde dermed et pres på den daværende præsident Richard Nixon, som endte med at trække sine tropper ud af Vietnam i 1971.

Kendte fredsaktivister er Ghandi, Dalai Lama, Pete Seeger  og John Lennon.

Aktivist
Aktivister efter emne
Windows Mobile

Windows Mobile er et styresystem til smartphones fra firmaet Microsoft. Windows Mobile er blevet udfaset til fordel for det nyere Windows Phone.
Den sidste version er "Windows Mobile 6.5". Den er baseret på Windows CE 5.2-kernen.
Windows Mobile konkurrerede mod styresystemer som Android fra Google og iOS fra Apple.

Indlejrede styresystemer
Mobile styresystemer
Outlook.com

Outlook.com, tidligere kendt som MSN Hotmail og almindeligvis benævnt simpelt som Hotmail, er en gratis webbaseret emailservice fra Microsoft, som en del af dets Windows Live gruppe. Hotmail blev grundlagt af Sabeer Bhatia og Jack Smith og lanceret juli 1996 som "HoTMaiL".

HoTMaiL var en af de første webbaserede email services.

HoTMaiL originale navn og de store bogstaver henfører til HTML, formatteringssproget anvendt af World Wide Web. Hotmail blev købt af Microsoft i 1997 for skønsmæssigt $400 millioner USD og kort efter blev det genbranded som "MSN Hotmail".

Den sidste version af Hotmail blev frigivet i 2011.

I februar 2013 blev navnet ændret til Outlook.com som en del af bestræbelserne på at genskabe (»rebrande«) interessen for Windows Live-produkterne.

Kilder/referencer 

Microsoft
Webbaserede e-mailprogrammer
Etableret i 1996
Videomaskine

En videomaskine er en maskine hvis funktion er at afspille og eller optage video. Der findes forskellige typer:
 Videooptager
 Videoafspiller (flertydig)
Alfredo Pitto

Alfredo Pitto (født 25. maj 1906 i Livorno, død 16. oktober 1976 i Milano) var en italiensk fodboldspiller, som deltog i de olympiske lege 1928 i Amsterdam.
 
Pitto var midtbanespiller og begyndte sin seniorklubkarriere i Livorno, hvorfra han i 1927 skiftede til Bologna. Han var med til at vinde serie A i 1928-1929 med klubben. I 1931 skiftede han til ACF Fiorentina, hvor han spillede to sæsoner, inden han drog videre til Inter. I 1936 vendte han tilbage til Livorno for en enkelt sæson, inden han sluttede karrieren i Seregno i 1938. Han opnåede i alt 163 serie A-kampe samt 136 kampe i Divisione Nazionale (forgængeren for Serie A).

Pitto debuterede for det italienske landshold i januar 1928.

Han var med Italien til sommer-OL 1928 i Amsterdam. Her spillede han alle kampe, bortset fra den første mod , som Italien vandt 4-3. Han var derfor med til i kvartfinalen at spille 1-1 mod  samt vinde omkampen tre dage senere med 7-1, hvorpå Italien tabte i semifinalen mod  med 2-3. Uruguay vandt senere finalen mod , mens Italien i kampen om bronze besejrede  med 11-3.

Frem til 1935 spillede Pitto i alt 29 landskampe og scorede to mål. Han spillede blandt andet flere kampe i den centraleuropæiske internationale turnering, som Italien vandt i 1930 og 1935. Han var ikke udtaget til det italienske hold, der blev verdensmestre i 1934.

Referencer

Eksterne henvisninger 
 

Fodboldspillere fra Italien
Fodboldspillere fra ACF Fiorentina
Fodboldspillere fra Bologna FC
Deltagere for Italien ved sommer-OL 1928
Olympiske bronzemedaljevindere fra Italien
HCI

HCI eller hci har flere betydninger:
 Human-computer interaction - dansk: Menneske-datamaskine interaktion
 Host controller interface
 Hyper-converged infrastructure - software-defineret it-infrastruktur, der virtualiserer alle elementerne i konventionelle "hardware-definerede" systemer
Silvio Pietroboni

Silvio Pietroboni (født 9. april 1904 i Milano, død 18. februar 1987) var en italiensk fodboldspiller, som deltog i de olympiske lege 1928 i Amsterdam.

Pietroboni spillede klubfodbold for Inter. Han opnåede 193 Serie-A-kampe i perioden 1921 til 1932 og scorede 9 mål. Han var med til at vinde Serie A med klubben i sæsonen 1929-1930.

Pietroboni fik debut på det italienske landshold i 1927, og han spillede blandt andet fem kampe i centraleuropæiske internationale turnering 1927-1930, der endte med at Italien vandt. 

Han var også med Italien til sommer-OL 1928 i Amsterdam. Her spillede han de to første kampe i turneringen (sejr med 4-3 over  , uafgjort med 1-1 mod ). Han fik ikke flere kampe i turneringen, hvor  vandt guld efter sejr i finalen mod , mens Italien vandt kampen om bronze mod  med 11-3.

Pietroboni spillede i alt elleve landskampe i perioden 1927-1929.

Referencer

Eksterne henvisninger 

Fodboldspillere fra Italien
Fodboldspillere fra FC Internazionale Milano
Deltagere for Italien ved sommer-OL 1928
Olympiske bronzemedaljevindere fra Italien
Pietro Pastore

Pietro Mario Pastore (født 3. marts, 9. marts eller 9. april 1903 i Padua, død 8. januar 1968 i Rom, også kendt som Piero Pastore) var en italiensk skuespiller og fodboldspiller, som deltog i de olympiske lege 1928 i Amsterdam.

Pastore debuterede i 1920 for Calcio Padova. Senere spillede han for Juventus FC,  SS Lazio, AC Milan, AC Perugia og AS Roma, hvor han sluttede sin aktive karriere i 1936.

Pastore var udtaget til OL 1928 som en del af det italienske landshold. Han kom dog ikke til at spille nogen af kampene, der endte med at indbringe Italien bronzemedaljerne efter  og . Italiens vej til bronzekampen gik gennem en sejr over  med 4-3, uafgjort med 1-1 mod  i den første kvartfinale efterfulgt af sejr omkampen tre dage senere med 7-1 og nederlag i semifinalen mod  med 2-3. I bronzekampen mødte Italien , som de besejrede 11-3.

Han havde en enkelt sæson under krigen som træner for den lille klub i Tivoli i udkanten af Rom.

Som ret ung, mens han stadig spillede fodbold, begyndte Pastore at indspille film som skuespiller, og han endte i denne branche, idet han frem til 1967 medvirkede i 100 film, oftest i mindre roller. Blandt de film, han medvirkede i, var internationale produktioner som Prinsessen holder fridag (1953), Krig og fred (1956) og Herkules og slavepigen (1960).

Referencer

Eksterne henvisninger 

Fodboldspillere fra Italien
Fodboldspillere fra Juventus F.C.
Fodboldspillere fra AC Milan
Fodboldspillere fra SS Lazio
Fodboldspillere fra Perugia Calcio
Fodboldspillere fra AS Roma
Personer fra Padova
Deltagere for Italien ved sommer-OL 1928
Olympiske bronzemedaljevindere fra Italien
Filmskuespillere fra Italien
Karl Doppler

Karl Doppler (12. september 1825 i Lemberg – 10. marts 1900 i Stuttgart) var en ungarsk fløjtevirtuos, dirigent og komponist. Han var yngre bror til komponisten Franz Doppler og far til komponisten Árpád Doppler.

Han arbejdede ved teatret i Budapest som chefdirigent indtil 1865, og fra 1865 til 1898 som Hofkapellmeister i Stuttgart. Han komponerede flere ungarske operaer, samlinger af ungarske folkedanse og kor.

Referencer 
 Doppler Karl. I: Österreichisches Biographisches Lexikon 1815–1950 (ÖBL). Vol. 1, Österreichische Akademie der Wissenschaften, Wien 1957, s. 196.

Romantikkens komponister
Operakomponister fra Tyskland
Komponister fra Ungarn
Komponister fra Østrig
Fløjtenister fra Østrig
Fløjtenister fra Ungarn
Fløjtenister fra Tyskland
Dirigenter fra Ungarn
Dirigenter fra Østrig
Dirigenter fra Tyskland
Personer fra Østrig-Ungarn
Personer fra Lviv
Østrigere i 1800-tallet
Österreichisches Biographisches Lexikon 1815–1950

Österreichisches Biographisches Lexikon 1815–1950 (ÖBL) er et østrigsk leksikon, som udgives af Österreichische Akademie der Wissenschaften. Det omfatter per 2010 12 bind og 61 rekvisita med hidtil mere end 16.000 biografier, og suppleres med Biographisches Lexikon des Kaiserthums Oesterreich, som behandler tidsrummet 1750–1850.

Udgivne bind 
 Bind 1 (Aarau Friedrich–Gläser Franz), 1957 (2. uændret oplag 1993). 
 Bind 2 (Glaessner Arthur–Hübl Harald H.), 1959 (2. uændret oplag 1993). 
 Bind 3 (Hübl Heinrich–Knoller Richard), 1965 (2. uændret oplag 1993). 
 Bind 4 (Knolz Joseph J.–Lange Wilhelm), 1969 (2. uændret oplag 1993). 
 Bind 5 (Lange v. Burgenkron Emil–[Maier] Simon Martin), 1972 (2. uændret oplag 1993). 
 Bind 6 ([Maier] Stefan–Musger August), 1975. 
 Bind 7 (Musić August–Petra-Petrescu Nicolae), 1978. 
 Bind 8 (Petračić Franjo–Ražun Matej), 1983. 
 Bind 9 (Rázus Martin–Savić Šarko), 1988. 
 Bind 10 (Saviňek Slavko–Schobert Ernst), 1994 (2. uendret opplag 1999). 
 Bind 11 (Schoblik Friedrich–[Schwarz] Ludwig Franz), 1999. 
 Bind 12 ([Schwarz] Marie–Spannagel Rudolf), 2005. 

 Bind 13 er under udarbejdelse, følgende rekvisita er blevet udgivet:
 59. rekvisita Spanner Anton Carl–Staudigl Oskar, 2007. 
 60. rekvisita  Staudigl Oskar–Stich Ignaz 2008. 
 61. rekvisita Stich Ignaz – Stratil František, 2009.

Eksterne henvisninger 
 ÖBL 
 ÖBL online

Leksika
Biografier
Østrig
Elvio Banchero

Elvio Banchero (født 28. april 1904 i Alessandria, død 21. januar 1982) var en italiensk fodboldspiller, som deltog i de olympiske lege 1928 i Amsterdam.

Banchero spillede for klubberne U.S. Alessandria Calcio 1912 (1922-1929 samt 1936-1937), Genova 1893 (1929-1932), AS Roma (1932-1934), AS Bari (1934-1936) og AS Parma (1937-1938).

Banchero var med til OL 1928 i Amsterdam for . Han spillede med i den første kamp, hvor Italien vandt over  med 4-3, og scorede et af målene, men var ikke med i kvartfinalerne og semifinalen. Italien tabte i semifinalen til , der endte med at vinde guld i finalen mod . I kampen om bronze var Banchero igen med for Italien, der mødte  og vandt 11-3. Her scorede Banchero hattrick.

Banchero fik yderligere én landskamp, mod  i 1931.

Banchero havde en yngre bror, Ettore Banchero, der også spillede professionel fodbold, og for at skelne mellem de to blev Elvio kaldt 'Banchero I', mens Ettore blev kaldt 'Banchero II'. Banchero virkede et par år som træner i henholdsvis Parma og Alessandria.

Referencer

Eksterne henvisninger 

Fodboldspillere fra Italien
Fodboldspillere fra AS Roma
Fodboldspillere fra AS Bari
Fodboldspillere fra Genoa C.F.C.
Fodboldspillere fra Parma FC
Deltagere for Italien ved sommer-OL 1928
Olympiske bronzemedaljevindere fra Italien
Mike Riley

Mike Riley (født 17. december 1964) er en tidligere engelsk fodbolddommer fra Leeds. Han dømte internationalt under det internationale fodboldforbund FIFA fra 1999 til 2009. Han stoppede sin karriere da han faldte for aldersgrænsen for internationale dommere på 45 år.

Karriere

EM 2004 
   –   5-0 (gruppespil).
   –   0-0 (gruppespil).

Kampe med danske hold 
 Den 6. juni 2009: Kvalifikation til VM 2010:  –  0-1.
 Den 2. november 2001: Tredje runde i UEFA Cuppen: FC København – Dortmund 0-1.

Referencer 

Kampoversigt 

Fodbolddommere fra England
Dommere som har dømt FA-cupfinalen
Personer fra Leeds